Na osnovu člana 29 stav 2Zakona o državnoj imovini ("Sl. list Crne Gore", br. 21/09 i 40/11 ), člana 38 stav 1 tačka 9 Zakona o lokalnoj samoupravi ("Sl. list Crne Gore", broj 02/18) i člana 48 stav 1 tačka 12 Statuta Glavnog grada ("Sl. list RCG - Opštinski propisi", broj 28/06 i "Sl. list Crne Gore - Opštinski propisi", br.39/10, 18/12, 38/17), Skupština Glavnog grada - Podgorice, na sjednici održanoj 27. i 28. decembra 2018. godine, donijela je -

### O D L U K U

**o davanju saglasnosti za zasnivanje stvarne službenosti na neodređeno vrijeme uz naknadu na dijelu katastarskih parcela broj 2819/2,**

**broj 3732/2, broj 2818/1 i broj 2819/3 KO Tološi**

**Član 1**

Glavni grad – Podgorica, kao nosilac prava raspolaganja, daje saglasnost za zasnivanje stvarne službenosti na dijelu katastarskih parcela broj 2819/2, broj 3732/2, broj 2818/1 i broj 2819/3 KO Tološi, radi polaganja energetskog kabla u cilju priključenja na elektroenergetsku infrastrukturu trafostanice NDTS 10/0,4 kV “Tološi 7-nova” 1000 kVA, sa uklapanjem u SN mrežu, na urbanističkoj parceli UP 295, u Bloku 9, u zahvatu Detaljnog urbanističkog plana “Tološi 2” – izmjene i dopune.

**Član 2**

Ovlašćuje se Direkcija za imovinu Glavnog grada da zaključi ugovor o zasnivanju stvarne službenosti na neodređeno vrijeme uz naknadu, sa privrednim društvom “CEDIS” d.o.o, kojim će biti regulisana obaveza da se nepokretnosti, nakon završetka radova (iskopa i postavljanja kabla), vrate u prvobitno stanje, kao i obaveza plaćanja naknade u skladu sa procjenom Komisije za procjenu vrijednosti građevinskog zemljišta i objekata u imovini Glavnog grada-Podgorice.

**Član 3**

Ova odluka stupa na snagu danom objavljivanja u "Službenom listu Crne Gore - Opštinski propisi".

Broj: 02-030/18-1519

Podgorica, 28. decembra 2018. godine

**SKUPŠTINA GLAVNOG GRADA – PODGORICE**

**PREDSJEDNIK SKUPŠTINE,**

**dr Đorđe Suhih**